text: De var på vej ud af landet
  18 februar 2011 kl. 13.54
  Polakker med bilen fyldt af tyvekoster stoppet på motorvej.
  En patrulje fra Udlændingekontrolafdelingen hos Syd- og Sønderjyllands Politi standsede i morges en polsk bil. Og det viste sig at være et udbytterigt træk.
  Den polske stationcar var på vej ud af landet ad motorvejen.
  Den viste sig at være fyldt med ting, der var stjålet fra håndværker-biler i Vejen-området i løbet af natten. 
  Det drejer sig om håndværktøj, entreprenør-materiel og GPS-udstyr.
  De to polske mænd på 33 og 34 år, der var i bilen, bliver fremstillet i grundlovsforhør ved retten i Sønderborg i dag.
  